ועדת הכלכלה, כנסת 20, פרוטוקול מספר 536, 2017-07-03 10:00

איתן כבל: בוקר טוב לכולכם.

איתן כבל: נתחיל בשיר של חברי פרופ' סמי שלום שטרית, מבחר שירים מתוך שירים באשדודית, הוצאת אנדלוס.

איתן כבל: סמי ואני למדנו יחד באוניברסיטה, שנים גרנו באותו חדר ואנחנו בקשר עד היום.

איתן כבל: דרך אגב, אני הייתי המבקר הראשון של שיריו, כשהיה כותב אותם לעצמו.

איתן כבל: אני מבקש להקריא את השיר "חורשת האקליפטוס של ילדותי": הָעֵצִים גְּבוֹהִים בְּעֶשְׂרִים שָׁנָה וְהַיְּלָדִים הֵם יַלְדֵי הַיְּלָדִים שֶׁל יַלְדוּתִי שֶׁטֶּרֶם לָמְדוּ לָשִׁיר רָאפּ כְּמוֹ בְּאָמֶרִיקָה, שֶׁעוֹדָם מְפַרְנְסִים עוֹבְדוֹת סוֹצְיָאלִיּוֹת, יוֹעֲצוֹת, קְצִינוֹת מִבְחָן וְשׁוֹפְטֵי נֹעַר, אֲשֶׁר עֲבוּרָם בָּנוּ בֵּית-מִשְׁפַּט שָׁלוֹם עַל רֹאשׁ הַגִּבְעָה בֵּינוֹת לָעֵצִים בְּחֻרְשַׁת הָאֵקָלִיפְּטוּס שֶׁל יַלְדוּתִי, לְהוֹבִיל אוֹתָם בַּאֲזִקִּים קְטַנִּים בִּפְנֵי שׁוֹפֵט אוֹהֵב שָׁלוֹם שֶׁהָיָה פַּעַם הַבֵּן שֶׁל הַמַּכֹּלֶת, מִסְכֵּן, אֵיךְ מִן הַכְּאֵב אֵינוֹ מְאַבֵּד עַצְמוֹ לַדַּעַת, אוֹ לְפָחוֹת אֶת דַּעְתּוֹ הַמִּשְׁפָּטִית אני חשבתי שזה שיר שיכול להתאים מאוד לנושא שאנחנו מבקשים לעסוק בו ברגע זה, שמוכר לנו עוד מדיונים אחרים, למשל בחוק נתוני אשראי, ששם להזכירכם, עסקנו בשאלה למי יש סיכויים לקבל משכנתא.

איתן כבל: דרך אגב, חלק מהשיח סביב ועדת החקירה הפרלמנטרית זה השיח בין נותן ההלוואה למקבל ההלוואה.

<לאה ורון: ובאילו תנאים.

איתן כבל: כן, בוודאי.

איתן כבל: אני מבקש לעשות מעבר קיצוני וחד – לתאונות הדרכים.

איתן כבל: אתמול התפרסם שהחודש הזה היה, לצערנו, חודש קטלני בצורה בלתי רגילה.

איתן כבל: בחודש ימים נהרגו 45 בני אדם.

איתן כבל: זה מספר מטורף לגמרי.

איתן כבל: אני אומר לכם בכנות שהכיוון הולך להיות כ-400 הרוגים, זה הקצב, לצערנו, של תאונות הדרכים.

איתן כבל: ואין פוצה פה ומצפצף.

איתן כבל: אנחנו כל יום פותחים את כלי התקשורת ושומעים על התעסקותה של הממשלה בנושאים כאלה ואחרים, והנושא הזה נדחק לשוליים.

איתן כבל: כשיש תאונה קשה, כמו ששת ההרוגים שהיו לאחרונה, אז זה עולה לכותרות ומחזיק מעמד יום או יומיים, ואז שואלים אותך עיתונאים "מה כתבת על זה?

איתן כבל: מה אמרת על זה?".

איתן כבל: אבל אף אחד לא באמת עוסק בזה.

איתן כבל: צריך שזה ייאמר: אף אחד לא באמת לוקח את העניין הזה כפרויקט לאומי מן המדרגה העליונה.

איתן כבל: ואני שואל את עצמי גם כיושב-ראש ועדה שעוסקת בזה – וגם הקמנו ועדת משנה שמלווה את הנושאים האלה – מה עוד נדרש לעשות כדי שמקבלי ההחלטות יתנערו?

איתן כבל: שלא נתבלבל, חברות וחברים יקרים, הכנסת איננה הריבון, איננה זאת שמקבלת את ההחלטות.

איתן כבל: היא הריבון במובן של זו שעוקבת אחרי תהליכי קבלת ההחלטות והביצוע, אבל לפעמים את שואל עד כמה אתה יכול לזעוק.

איתן כבל: ואנחנו עושים את זה באמת מדי יום.

איתן כבל: אין נושא שאנחנו מלווים אותו כמו הנושא הזה.

איתן כבל: להזכירכם, 196 הרוגים כבר מתחילת השנה, לעומת 182 בתקופה המקבילה אשתקד.

איתן כבל: 14 הרוגים יותר מאשר בשנה שעברה, שגם בה כבר נשבר השיא.

איתן כבל: ואני רוצה להגיד לכם שלא הייתי נותן את כל הפתיח המלומד בעניין הזה אילולא הממשלה עצמה כבר הצליחה, בהתגייסות נקודתית, להוריד את מספר ההרוגים בתאונות הדרכים אל מתחת ל-300 הרוגים.

איתן כבל: אתם מבינים את המשמעות של זה שאנחנו עלולים למצוא את עצמנו ב-100 הרוגים יותר אפילו משנים קודמות?

איתן כבל: זה מטורף לגמרי.

איתן כבל: ושוב, אנחנו נוציא פנייה לראש הממשלה בעניין הזה ולמנכ"ל שלו, ולשר התחבורה, ולכל מי שעוסק במלאכה - - -

<לאה ורון: אני מזכירה לך שאנחנו פועלים להזמין את מנכ"ל משרד ראש הממשלה, שעמד בראשות ועדת המנכ"לים למאבק בתאונות הדרכים, שיופיע בוועדה ויציג את המסקנות של הוועדה בראשותו ואת החלטת הממשלה.

איתן כבל: תודה.

איתן כבל: יש נקודה נוספת שאני רוצה לציין.

איתן כבל: בשעה תשע וחצי היה אמור להתקיים דיון בנושא בנק לאומי, ואני דחיתי אותו.

איתן כבל: פנה אליי סמנכ"ל בנק לאומי, פנתה אליי המפקחת על הבנקים, ושניהם.

איתן כבל: ..

איתן כבל: העניין הוא כזה: בנק לאומי רכש את בנק ערבי-ישראלי.

איתן כבל: הדיון כאן, לפחות על פי מה שהובהר לי...

איתן כבל: בנק לאומי מבצע.

איתן כבל: ..

איתן כבל: ושוב, אני אומר את הדברים באופן הכי לא... אין לי התייחסות או עמדה, אני רק מביא אותם בשם אומרם נכון לרגע זה.

איתן כבל: בנק לאומי החליט במסגרת הפעילות שלו בבנק לצמצם את מספר עורכי הדין שהוא עובד איתם.

איתן כבל: הסתבר לו שבנק ערבי-ישראלי מעסיק כ-40 משרדי עורכי דין, כאשר 30 מהם כבר עובדים איתם גם בבנק לאומי ועשרה אחרים נכנסו איתם לדו-שיח, חלק כן יעבדו, חלק לא יעבדו, אני ממש לא רוצה להיכנס בתוך התהליך הזה.

איתן כבל: נאמר לי, גם על ידי בנק לאומי וגם על ידי המפקחת, שיש... אוסאמה, אתה חבר ועדת הכלכלה?

אוסאמה סעדי: לא.

איתן כבל: אז אני צריך לעשות הפסקה של חמש דקות, ברשותכם.

איתן כבל: אני פשוט צריך להתראיין ואין כאן מי שיחליף אותי.

איתן כבל: אני ממשיך בנקודה בה הפסקתי.

איתן כבל: כפי שאמרתי, נתבקשתי גם על ידי המפקחת על הבנקים וגם על ידי בנק לאומי לדחות בשלב זה את הדיון הקודם.

איתן כבל: אני עצמי ביקשתי מהם לקבל את החומר בכתב.

איתן כבל: קיבלתי את הפניות.

איתן כבל: מדובר באיום על חיים של אנשים בבנק לאומי.

איתן כבל: הבנתי שלאחד מהם לפחות הוצמדה אבטחה.

איתן כבל: אני לא רוצה לפתוח את הדיון הזה, אני מבין שיש היום, לפחות על פי מה שנמסר לי, חקירה גלויה של המשטרה בעניין.

איתן כבל: מכיוון שכך, בכוונתי להעביר את העניין למשטרה, שפשוט יגידו לי האם אין מניעה מבחינתם.

איתן כבל: ..

איתן כבל: אני לא רוצה לקחת על עצמי, כיוון שיש אנשים שפשוט חוששים לבוא...

איתן כבל: אני לא האיש שייתן בעניינים האלה ציונים לאף אחד, אם הוא מפחד או לא מפחד.

איתן כבל: ולכן אני אומר את הדברים כאן בצורה ברורה.

איתן כבל: ביקשתי לדחות בשלב הזה את הדיון, אני אשמע מה המשטרה אומרת לי.

איתן כבל: אוסאמה, כמובן הדיון הוא דיון לגיטימי, ואני גם לא מבקש להיכנס לתוכו עכשיו.

איתן כבל: אני מקווה ומתפלל שכל העניין יסתיים בטוב ושהדיון יהיה דיון ענייני ומקצועי, שבסופו של עניין יסב רק טוב ללקוחות בנק ערבי-ישראל, שנרכש על ידי בנק לאומי.

איתן כבל: ברשותכם, אני רוצה לעבור - - -

אוסאמה סעדי: אפשר משפט?

איתן כבל: אבל אני לא רוצה לפתוח את הדיון הזה.

אוסאמה סעדי: לא, רק משפט.

אוסאמה סעדי: אני מבין את השיקולים שלך, אדוני היושב-ראש.

אוסאמה סעדי: הדיון המהיר שביקשנו הוא בעניין ההתנהגות של בנק לאומי והמדיניות שלו בהפסקת ההתקשרות עם שמונה משרדי עורכי דין מהמגזר הערבי.

אוסאמה סעדי: אבל זה לא רק הנושא הזה, אלא בכלל המדיניות של סגירת סניפים במגזר הערבי לאור המיזוג של הבנק הערבי-ישראלי עם בנק לאומי.

בגילוי נאות: אני לא חושב שיש קשר בין חקירת המשטרה לבין הדיון הענייני שביקשנו לקיים בנושא הזה.

בגילוי נאות: אנחנו כמובן מגנים כל תופעה של אלימות ואנחנו קוראים למשטרה: אם יש חשדות – לחקור.

בגילוי נאות: אנחנו מקיימים מאבק פרלמנטרי, משפטי, ציבורי, וגם לשכת עורכי הדין התגייסה לזה וגם ראש הלשכה שלח מכתב בנושא של עורכי הדין הערבים.

בגילוי נאות: לכן אני קורא למשטרה להזדרז ולחקור את העניין ולמצות את הדין, ושנקיים את הדיון בוועדה כמה שיותר מהר.

איתן כבל: הוא יתקיים.

איתן כבל: מעבר לעובדה שיש לי הצעת חוק, שכתבנו אותה יחד עם רן מלמד במסגרת שיתופי הפעולה שלנו איתו ועם עמותת "ידיד", נושא סגירת סניפים, ולא רק סניפים אלא גם טלרים כאלה ואחרים, זה נושא מרכזי כאן בתוך הוועדה.

איתן כבל: גם שוחחתי בעניין הזה עם המפקחת על הבנקים.

איתן כבל: אני גם רוצה להזכיר שיש לי הצעת חוק שלי, שעברה, אבל לצערי נכון לרגע זה, יותר מאשר היא בולמת, יש מי שמשתמש בה כדי לסגור סניפים.

איתן כבל: אבל אני מתחייב לך: זה נושא שהוא אצלי, מעבר לעניין.

איתן כבל: .. אני יודע שבמגזר הערבי, ללא קשר רק לבנק לאומי, הבעיה אפילו יותר גדולה, ויש מקומות שהבעיה היא אפילו ברמת הכספומט, שזאת עוד הצעת חוק ש - - -

זוהיר בהלול: תוחלת החיים עולה ואנשים עדיין לא מחוברים לטכנולוגיה - - -

איתן כבל: כן, כן, אני אומר שוב, יש הצעת חוק שלי שעברה בקריאה שנייה ושלישית, ויש לנו הצעה נוספת, שעוסקת בעניין של סגירת הטלרים והרצון שלנו בפתיחת כספומטים.

איתן כבל: אבל זה לא הדיון.

איתן כבל: אני רוצה לעשות מעבר נוסף, לדיון מהיר לבקשתו של חבר הכנסת אוסאמה סעדי.

איתן כבל: אני מקריא את הכותרת של הדיון: לערבים, לנשים ולמזרחים יש פחות סיכוי לקבל אשראי בבנקים בישראל.

זוהיר בהלול: מה, באמת?

איתן כבל: אוסאמה, לפני שאאפשר לך לפתוח אני רוצה לומר כמה מילים ממש בקצרה.

איתן כבל: הוועדה הזו, במסגרת חוק ההסדרים, עסקה בחוק נתוני אשראי.

איתן כבל: וליבת החוק הייתה סביב השאלה הזאת.

איתן כבל: ואני רוצה להזכיר שאחת התוצאות שנבעו מהגישה הזו היא הקמתה של הקרן המיוחדת.

איתן כבל: .. הנה, יושב פה רן מלמד, שדחף אותי להוביל את הקרן הזו ולהכניס אותה כחלק בלתי נפרד מהחוק.

איתן כבל: יש כמיליון מודרים בחברה הישראלית, ועליהם לא צריך מחקר, לא צריך את בנק ישראל ואפילו לא את ידידי פרופ' זליכה, שעשה עכשיו עבודה גדולה בעניין הזה.

איתן כבל: יותר מזה, הייתי חלק מפאנל אצלו במכללה שעסק בדיוק בשאלות האלה וברצון שלנו לתת לזה כל מיני מענים.

איתן כבל: חד-משמעית יש קשר ישיר בין מתן אשראי לסוגיו השונים לבין מקום המגורים, מאיפה אתה בא, מי אתה, מה אתה, איך אתה נראה, איפה אתה גר, מה הם חייך.

איתן כבל: וזו עובדה, שדרך אגב, היא מסתמכת היום גם על מחקר שיצא לי ללוות אותו בקריית אונו, ששם הוא מרצה.

איתן כבל: בבקשה, אוסאמה.

אוסאמה סעדי: אדוני היושב-ראש, חברי חברי הכנסת, אנחנו הגשנו את הדיון המהיר הזה בעקבות כתבה שהייתה בעיתון "דה- מרקר" ואחרי המחקר שעשו פרופ' זליכה וד"ר מיכל ובר.

אוסאמה סעדי: אבל כמו שאמרת, אדוני היושב-ראש, באמת לא היינו צריכים את המחקר הזה.

אוסאמה סעדי: אנחנו חווים את זה על בשרנו ואנחנו מקבלים המון תלונות, ובאמת שלושת הסקטורים האלה הם סקטורים מודרים.

אוסאמה סעדי: אנחנו ידענו כל הזמן על המגזר, על החברה שאני מייצג, שאנחנו מודרים ויש הפליה, ואפילו פרופ' זליכה קרא לזה בשם הנכון – גזענות.

אוסאמה סעדי: אבל יש גם נגד נשים, שזה שוביניזם, וגם נגד מזרחים.

איתן כבל: יש כאלה שעוד חושבים שהם ערבים.

אוסאמה סעדי: גם מנהלת הוועדה ניסתה להשיג את המחקר הזה וממה שהבנו המחקר הזה עוד לא הוצג לסטודנטים ולכן פרופ' זליכה עוד לא - - -

איתן כבל: אגב, לי יצא לראות את זה וגם השתתפתי בפאנל שעסק בעניין.

<לאה ורון: פרופ' זליכה הודיע לנו שהוא עדיין לא פורסם בכתב העת, ולכתב העת האקדמי יש עדיפות על פני משלוח המחקר לכנסת.

אוסאמה סעדי: בעניין החברה הערבית אני מפנה למה שאמר פרופ' זליכה.

אוסאמה סעדי: למעשה, הניסיון הזה מבוסס על ניסיון של 30 שנה.

אוסאמה סעדי: הוא בדק את הנתונים של בנק לאומי ושל בנק ערבי-ישראלי, שהיה הזרוע של בנק לאומי בחברה הערבית.

אוסאמה סעדי: הוא אומר שכשרמת האשראי במשק עולה האי-שוויון בקרב ערבים יורד, ובקרב יהודים כמעט אין תזוזה.

אוסאמה סעדי: זה קורה למרות שהבנק הערבי-ישראלי הפסיד פחות מלאומי.

אוסאמה סעדי: זה האבסורד, שההפסדים של בנק ערבי-ישראלי היו הרבה פחות מההפסדים של בנק לאומי וניתן היה להגדיל אשראי לערבים מבלי לחרוג משיעור ההפסדים שהבנק מרשה לעצמו לשאת במגזר היהודי.

אוסאמה סעדי: במילים אחרות, כשהאפשרות לתת אשראי קטנה יותר, הערבים תמיד מקבלים פחות.

אוסאמה סעדי: כמובן שבנק הוא בנק מסחרי וצריך לבדוק ביטחונות וכו', אבל לבדוק פרופיילים?

אוסאמה סעדי: בשום פנים ואופן.

אוסאמה סעדי: אנחנו ראינו שכשרצו לתת מאות מיליונים לטייקון אחד, הלוואות בסכומים שכל המגזר הערבי במשך כמה שנים לא היה מקבל, דווקא אז לא מקפידים על רמת ביטחונות מספקת.

איתן כבל: אוסאמה, אני אספר לך סיפור אישי.

איתן כבל: אני עושה שיפוץ קטן בבית, בעיות בצנרת וכו', וביקשתי לקחת הלוואה על המשכנתא שיש לי ממילא.

איתן כבל: אמרתי להם שאם היו מבקשים מפישמן או מאחרים את מה שמבקשים ממני, כנראה לא הייתה צריכה לקום ועדת חקירה פרלמנטרית או כל בדיקה אחרת.

איתן כבל: וזה על 100,000, אתה מבין?

איתן כבל: כנראה הייתי צריך לבקש סכומים במיליונים.

אוסאמה סעדי: כשהייתי עורך דין התעסקתי בנושא הזה וגם ייצגתי בנקים, ואני יודע שבהלוואה של 5,000 שקל למשל ביקשו שלושה-ארבעה ערבים, ותלושים, וביטחונות, ואיזה הקפדות.

אוסאמה סעדי: אבל כנראה שכשמבקשים מאות מיליונים אז הם אומרים "אם מישהו מבקש מאות מיליונים אז כנראה שיש לו מיליארדים" ולכן מאשרים לו בקלות.

אוסאמה סעדי: אני חושב שצריך לבדוק את התוצאות של המחקר הזה לעומק, ולכן אני מבקש שאנחנו נקבל את המחקר הזה ונקיים עוד ישיבה.

אוסאמה סעדי: אני רוצה לשמוע מה בנק ישראל עושים, במיוחד בחברה הערבית, שבה אנחנו כל הזמן מתלוננים שעומדים לסגור סניפים, על העניין של הכספומטים וכו'.

אוסאמה סעדי: אני העליתי את הנושא של המגזר הבדואי בדרום ועד היום הצלחנו להכניס רק כספומט אחד, ביישוב חורה, אבל יש עוד שבעה-שמונה יישובים מוכרים שאין להם לא בנק, לא סניף, לא כספומט ולא שום דבר אחר.

אוסאמה סעדי: צריכים לתת שירות בנקאי לחברה הערבית על מנת להתפתח כלכלית, אחרת אנחנו נדשדש במקום, ואז גם ימשיכו להגיד שהחרדים והערבים מושכים את הכלכלה הישראלית למטה.

איתן כבל: תודה, אדוני.

איתן כבל: אני שוב אומר, במסגרת הדיונים שקיימנו בחוק נתוני אשראי קיימנו דיון מאוד מעמיק בנושא הזה.

איתן כבל: ג'בארין, בבקשה.

יוסף ג'בארין: קודם כול, זה דיון מאוד חשוב, לפחות לחברה הערבית.

יוסף ג'בארין: זה דיון שמאוד נוגע לנושאים שבנפשם של האזרחים הערבים.

יוסף ג'בארין: כבוד היושב-ראש, אני רוצה להגיד לך שלפני כמה חודשים יזמתי דיון דומה בוועדת השקיפות.

יוסף ג'בארין: למה בוועדת השקיפות?

יוסף ג'בארין: כי פשוט היו חסרים נתונים והבנקים לא שחררו את הנתונים הללו, למרות שאפשר לשחרר נתונים כאלה.

יוסף ג'בארין: למשל, נתונים על סך כל הבקשות להלוואות שהוגשו, מה היה הסכום שנתבקש, מה אושר ומה לא אושר.

יוסף ג'בארין: אלה נתונים שהיו יכולים לעזור לקבל את התמונה המלאה.

יוסף ג'בארין: לדיון הזה יש שני היבטים.

יוסף ג'בארין: נושא אחד זה הנושא היותר פיזי, של פריסת השירותים – הסניפים הקיימים, גודל הסניפים, שירותי הכספומטים וכו'.

יוסף ג'בארין: גם לגבי זה אין מספיק נתונים.

יוסף ג'בארין: הנושא השני הוא הנושא היותר מהותי – תנאי האשראי.

יוסף ג'בארין: יש טענה שלפעמים אני שומע, שכאילו יש אזורים שמוגדרים כאזורי סיכון גבוה יותר.

יוסף ג'בארין: ואז תושבים של אותם אזורים נתקלים ביותר קשיים – אני קורא לזה הפליה – כאשר הם באים לבקש אשראי, בעוד שאם היו בודקים את הנתונים האינדיבידואליים של כל אחד מהפונים, תושב אום אל-פאחם היה דומה לתושב יוקנעם.

יוסף ג'בארין: אז אני רוצה לדעת האם באמת יש דבר כזה, האם באמת יש יישובים שמסווגים כאזורי סיכון, והאם נמצא שיש ייצוג עודף של האוכלוסייה הערבית ועיירות פיתוח וכדומה בתוך היישובים הללו, מה שיכול להשליך על תנאי האשראי.

איתן כבל: תודה, אדוני.

איתן כבל: תמר, בבקשה.

תמר זנדברג: תודה, אדוני היושב-ראש, ותודה ליוזמי הדיון.

תמר זנדברג: אני חושבת שזה מסוג הדיונים המאוד חשובים מכיוון שזו סוג של מציאות שקשה לשים עליה את האצבע.

תמר זנדברג: קל לנו ולתקשורת לשים את האצבע על הפליה של בן אדם במקרה, למשל, שערבי מתקשר, אומרים לו לא, מקליטים את השיחה וכו'.

תמר זנדברג: אלא שבמקרים כאלה זה יותר קשה, וצריך להיכנס יותר לעומק.

תמר זנדברג: אבל מצד שני הם מצביעים על מציאות הרבה יותר אמתית.

תמר זנדברג: אני רוצה לומר שהדיון הזה הוא חשוב לא רק כשלעצמו אלא גם בהקשר של חוק נתוני אשראי, שמתקדם כאן.

תמר זנדברג: כי יש ויכוח מאוד גדולה בשאלה מה חוק נתוני אשראי עושה למציאות הזאת – האם הוא מתקן אותה, כמו שחלק טוענים, או האם בדיוק הפוך, כלומר הוא בעצם מנציח אותה.

תמר זנדברג: יש מקומות שבהם הוא לא מתקן אלא להפך – מעצם העובדה שהוא חושף הרבה מידע הוא מאפשר להשתמש במידע הזה דווקא באופן שיעבוד לרעת החלשים ביותר ולא להפך.

תמר זנדברג: אני חושבת שזה טוב שהדיון הזה מתקיים, כנקודת פתיחה, תאורטית או ערכית, לדיון הזה.

תמר זנדברג: כי זה משהו שאנחנו נצטרך לשים עליו את האצבע – איך אנחנו יוצרים מצב שהמידע לגבי נתוני אשראי לא יחזק את החזקים ויחליש את החלשים.

איתן כבל: אני רוצה לתקן אותך.

איתן כבל: חוק נתוני אשראי עבר כאן בוועדה והוא תוקן בצורה שהחוק שנכנס כאן לא דומה לחוק שיצא מכאן.

איתן כבל: אני כבר אומר לך שהחוק הזה לא בא בשורה התחתונה להיטיב עם אף אחד.

איתן כבל: הוא עוד חוק כלכלי, חשוב, שמאפשר תחרות כזאת או אחרת בשוק האשראי, בעיקר לאנשים שהם בסדר, לרוב הציבור.

איתן כבל: אבל הוא לא נותן מענה ל...

איתן כבל: בגלל זה גם הלכנו על הקו של להקים את אותה קרן שאנחנו עובדים עליה, של 50 מיליון שקלים, שאני מקווה שגם תלך ותגדל.

איתן כבל: שם יתאפשר לאנשים שהיכולת שלהם לקבל אשראי מבנק או מכל גורם מוסדי אחר הוא קלוש, לקבל את האפשרות - - -

תמר זנדברג: אני יודעת.

תמר זנדברג: בגלל זה אני אומרת שהוויכוח ההוא הוא ויכוח כלכלי, ואני מכירה את הקו שהכנסת הלכה בו.

תמר זנדברג: אבל אני חושבת שיש מקום לבחון את המציאות הזו גם בהקשר שלנו עכשיו, ולבדוק האם המצב שנוצר לא - - -

איתן כבל: כבר אני מודיע לך שיש דיון.

איתן כבל: כל התקנות וכל הזה יובאו בזמן הקרוב לכאן, וכל העניין הזה בוודאי ובוודאי יוצף בשנית.

איתן כבל: זוהיר, בבקשה.

זוהיר בהלול: חרף העובדה שיש כאן שני אשכנזים, מי שבעל העניין בסוגיה הזאת הם – הנה, אתם רואים – ערבים ומקופחים ומודרים אחרים.

זוהיר בהלול: כלומר, בעלי ההשפעה וההחלטה נעדרים מן הדיון הזה.

זוהיר בהלול: אגב, בפעם הראשונה בוועדת הכלכלה אני רואה שהרייטינג צונח, בגלל שהנושא הוא לא רייטינגי, לא סקסי, הוא שייך לערבים ולנשים, את מי זה מעניין.

זוהיר בהלול: בכל מקרה, כבר נגעת בסוגיה שרציתי לגעת בה, אבל בכל זאת.

זוהיר בהלול: 50 מיליון זה האשראי הייעודי שאמרת?

איתן כבל: לא, אתה לא הבנת.

איתן כבל: באותו דיון, בעקבות מהלך שהוביל רן ואני לקחתי בכל הכוח, שכנענו את האוצר להקים קרן מיוחדת, בשלב הזה 50 מיליון שקל, שהיא מעבר לכל העניין הזה, כדי שמיליון האיש המודרים האלה, שהסיכוי שלהם לקבל אשראי בשוק החופשי לא קיים, יוכלו לקבל הלוואות דרך הקרן הזו.

זוהיר בהלול: בסדר, פחות או יותר כיוונתי לאותה סוגיה.

זוהיר בהלול: תמהני מדוע עדיין דעות קדומות, גזענות ושוביניזם מנחים את פעילותם של הבנקים והפקידים, שברגע שהם רק מעיפים מבט ביעף ורואים משהו שונה, הם מחליטים כן או לא.

זוהיר בהלול: אני חושב שאחד הדברים החשובים ביותר שצריכים לצאת מהוועדה הזאת זה הדבר שדיברת עליו.

זוהיר בהלול: צריך שיהיה ייעודי, ברור, צח כשלג, ושיהיה מיועד לערבים ונשים ולספרדים מקופחים.

זוהיר בהלול: אחרת ימשיכו להתעלל באנשים שזקוקים.

זוהיר בהלול: אגב, אני חושב שהמדרג הזה של ערבים, נשים ומזרחים, יכול להיות שהוא ישתנה בגלל אליעזר פישמן.

זוהיר בהלול: יכול להיות שעכשיו יסתכלו על האדם כאדם ולא על פי הסטריאוטיפ הקלאסי.

איתן כבל: תודה, אדוני.

איתן כבל: חאג', בבקשה.

עבד אל חכים חאג' יחיא: הנקודה הראשונה זה לא רק מתן האשראי אלא סגירת מחלקות עסקיות בבנקים ביישובים הערביים.

עבד אל חכים חאג' יחיא: אני אתן דוגמה.

עבד אל חכים חאג' יחיא: באזור של טייבה, קלנסווה, עד כפר קאסם, המחלקה העסקית של בנק לאומי זה רק בצור יגאל.

עבד אל חכים חאג' יחיא: זה מראה על החשיבות של מתן אשראי או הלוואות.

עבד אל חכים חאג' יחיא: בנוסף, זה מסמל את הכוונה של הממשלה ושל הבנקים איך לתרום לרווחת התושבים או לחיזוק בעלי העסקים והקבלנים.

עבד אל חכים חאג' יחיא: היום בכפר קאסם יש אזור תעשייה, יש מקום משגשג, ואני חושב ששם צריך לתת אשראי ולהשקיע.

עבד אל חכים חאג' יחיא: אותו דבר בטייבה – יש אזור תעשייה ועכשיו גם מפתחים את עבודות התשתית, ואפשר לבוא ולהשקיע שם.

עבד אל חכים חאג' יחיא: אבל משום מה כולם יוצאים החוצה ואנשים לא יכולים לקבל.

עבד אל חכים חאג' יחיא: אבל אם הוא מקבל את האשראי הוא יכול להתחיל להתקדם.

איתן כבל: תודה.

עבד אל חכים חאג' יחיא: עוד נקודה.

עבד אל חכים חאג' יחיא: לאחרונה פנו אליי כמה קבלני עפר ובנייה ואמרו שאת האשראי שלהם, מה שהיה להם קודם, הורידו להם.

עבד אל חכים חאג' יחיא: זאת אומרת, אם היה לו סכום מסוים, אפילו בלי שינוי בדוחות הכספיים, רק בגלל החלטה גורפת, הורידו לקבלני עבודות עפר ובנייה את האשראי – גם את האשראי שהם יכולים לקבל כהלוואות, אוברדרפט, וגם את ניכיון הצ'קים שלהם, שהורידו להם את הסכום המותר להם.

עבד אל חכים חאג' יחיא: וברור שזה פוגע בהם והם לא יכולים להיכנס למכרזים ולהתקדם, וזה אומר שהם הולכים לכיוון של פשיטת רגל.

איתן כבל: תודה.

זוהיר בהלול: אולי הרגולטור צריך לבחון הטלת סנקציות.

עבד אל חכים חאג' יחיא: וגם הלוואות בערבות מדינה, שזה לא רק הבנקים אלא גם המדיניות של משרד האוצר והממשלה: אם לעסקים האלה ייתנו הלוואות בערבות מדינה זה יכול לעזור הרבה.

איתן כבל: גלי, בבקשה.

<גלי כספרי: שתי נקודות קצרות.

<גלי כספרי: דבר ראשון, קשה לנו מאוד להתעסק עם מסקנות של מחקר שנדמה לי שאיש בחדר הזה לא ראה אותו.

איתן כבל: מקבל.

<גלי כספרי: אני לא יודעת בכלל איך להתחיל להתמודד עם הטענות האלה, ולכן אני לא יכולה להתייחס לזה.

<גלי כספרי: אבל מה שכן אני יכולה להתייחס אליו זה לעובדות של איך הבנקים נותנים אשראי.

<גלי כספרי: בניגוד אולי לרושם שנוצר כאן, כשלקוח בא לבנק לבקש אשראי, מסתכלים על הנתונים הכלכליים האובייקטיביים הרלוונטיים ליכולת של אותו לקוח להחזיר את האשראי.

<גלי כספרי: לא שואלים אותו מה המוצא שלו - - -

איתן כבל: גלי, ברשותך - - -

אוסאמה סעדי: תאורטית זה יפה מאוד.

עבד אל חכים חאג' יחיא: אבל ההון העצמי לא נחשב - - -

איתן כבל: חברים יקרים, אני לא איבדתי את היכולת שלי לדבר שוטף, תנו לי.

איתן כבל: גלי, אני לא מקבל את זה.

איתן כבל: אם את לא רואה את המחקר אז אל תתייחסי אליו.

איתן כבל: אני ביקשתי שתאמרי מעבר.

איתן כבל: למה?

איתן כבל: כי העניין הוא כזה: אנחנו פה קיימנו דיונים על דיונים, ואני יודע איך נותנים אשראי בבנק, אני באופן אישי חווה את זה.

איתן כבל: אבל אני לא רוצה לפתוח את זה, כי זה לא נכון, זה להציג את זה ממקום מאוד מאוד צר.

איתן כבל: בזמנו, כשעסקנו בחוק נתוני אשראי, היה פה קרב, היה פה דיון ברזולוציות הכי גבוהות שנוגעות לעניין הזה, ואני לא רוצה לפתוח את זה.

איתן כבל: הלוואי שהייתי באמת יודע להגיד שכשבן אדם רוצה אשראי אז רק אומרים לו "תביא אחת, שתיים, שלוש".

איתן כבל: אני אפילו לא אתן את הדוגמה שכל הזמן עיסאווי היה פותח בה - - -

עבד אל חכים חאג' יחיא: שלא יסתכלו על השם שלו ועל היישוב שלו - - -

איתן כבל: גברתי, בבקשה.

<גלי כספרי: אני רוצה להתייחס לנושא שדובר כאן, על הסניפים של הבנקים, בלי להיכנס לבנק כזה או בנק אחר - - -

איתן כבל: גברתי, זה לא הדיון שלנו היום.

<גלי כספרי: אבל אלה נושאים שעלו - - -

איתן כבל: סליחה, אני קובע על מה עונים.

איתן כבל: הדיון שאת מדברת עליו הוא לא דיון של לגעת בו בפינצטה, זה דיון מאוד משמעותי, מאוד עמוק, יש ויכוח לא פשוט בעניין הזה, גם לי אל מול המפקחת על הבנקים.

איתן כבל: אני לא רוצה להתחיל לגעת בזה, זה נושא שמצריך התנפלות יותר גדולה שלנו.

עבד אל חכים חאג' יחיא: אולי בוועדת החקירה נבדוק גם לגדולים וגם לקטנים.

איתן כבל: יכול להיות.

איתן כבל: רן, בבקשה.

<רן מלמד: קודם כול אני חושב שהשאלה שעומדת על הפרק היא האם יש גזענות או יש הדרה.

<רן מלמד: אני חושב שאין ספק שיש הדרה, אבל לי לפחות יש הרגשה שגזענות לא קיימת.

<רן מלמד: יש הדרה, הדרה קשה, וכמו שאמרת, אדוני היושב-ראש, אנחנו יודעים שיש מיליון איש שמודרים היום משוק האשראי.

<רן מלמד: כך שיש הדרה.

<רן מלמד: ואם אנחנו מדברים על אוכלוסיות מוחלשות - - -

זוהיר בהלול: המודר הוא לא מגוזען?

<רן מלמד: לטעמי לא בהכרח.

<רן מלמד: ההדרה יכולה להיות בגלל טעויות עבר פיננסיות ולא בגלל המוצא או מקום המגורים.

<רן מלמד: אפשר להתווכח על זה, אבל - - -

איתן כבל: זה דיון שלא נפתח פה.

<רן מלמד: אני חושב שגם מי שקורא את הכתבה שנעשתה יקרא למטה שגם פרופ' זליכה עצמו אומר שהוא חושב שאין גזענות, הוא חושב שיש הדרה.

<רן מלמד: הוא גם נותן את הפתרון, ועל הפתרון הזה דיברנו: הקמת קרנות ייעודיות למודרי אשראי.

איתן כבל: נכון.

איתן כבל: גם על זה דיברתי אז.

<רן מלמד: אני רוצה להגיד שני דברים לסיום.

<רן מלמד: אני מאוד חושש מהדרך שבה מוקם מאגר נתוני האשראי.

<רן מלמד: הרבה מאוד זמן לא הגיע לפה דיווח מבנק ישראל על הקמת המאגר.

<רן מלמד: מהדרך שבה הם אוספים כרגע את הנתונים, החשש הגדול מאוד שלי הוא שמספר המודרים לאור המאגר החדש ילך ויגדל.

איתן כבל: אני כבר אומר לאדוני בצורה חד-משמעית שלא סעיף ולא שורה בתקנות יאושרו כאן אם אנחנו לא נדע שההתחייבות של שר האוצר, של מנכ"ל האוצר, של ראש אגף תקציבים באוצר... כל המערכות כולן סמכו את ידיהן על העניין הזה והוציאו את זה מן הכוח אל הפועל, ואין לנו שום כוונה לעכב את זה.

<רן מלמד: תודה.

<רן מלמד: דבר אחרון, הדוח האחרון שמצאתי שעוסק בסגירת סניפי בנק הוא של ה-ממ"מ מדצמבר 2015.

<רן מלמד: שם נאמר בפירוש שמהפיקוח על הבנקים נמסר כי אין בידם נתונים מפולחים על פתיחה וסגירה של סניפים לפי יישובים, אך לפי דבריהם רוב הסניפים שנסגרו פעלו בערים הגדולות, ורוב הסניפים החדשים - - -

איתן כבל: רן, רן.

איתן כבל: רן, אני מלווה את העניין באופן אישי, אני משגע אותם כל פעם בעניין הזה, אבל זה לא יהיה הוגן כלפי הנושא להתייחס אליו בצורה כזאת.

איתן כבל: ליאת גור, מנכ"לית התאחדות המלאכה, בבקשה.

<ליאת גור: קודם כול אני רוצה לדבר על הנתונים.

<ליאת גור: אני חושבת שמאוד חבל שכנסת ישראל צריכה לשבת פה ולחכות למחקר של פרופ' זליכה כשאין לה את הנתונים.

<ליאת גור: כי כדי לדעת אם זו גזענות, הדרה או הפליה, אנחנו צריכים נתונים.

<ליאת גור: אני חושבת שכרגע המעגלים של ההדרה מתחילים ממעגל רחב יותר: של הדרת עסקים קטנים מאשראי.

<ליאת גור: היום, עסקים של עד שני מיליון שקלים, שמהווים 93% מהעסקים, מקבלים רק 13% מהאשראי, ופחות מחצי אחוז מקבלים חצי מהאשראי העסקי.

<ליאת גור: ובתוך זה נכנס גם העניין של מזרחים וערבים, כאשר אם את אישה מזרחית או אישה ערבייה – על אחת כמה וכמה.

<ליאת גור: כל מי שהוא האחר מבחינת ההגמוניה של החברה הישראלית.

<ליאת גור: אני חושבת שמהוועדה הזאת צריכה לצאת קריאה לבנק ישראל לפרסם את הנתונים האלה.

<ליאת גור: אנחנו צריכים לדעת לא רק כמה אשראי מקבלים עסקים קטנים וזעירים, אלא כמה מתוכם היו נשים, כמה מזרחים וכמה ערבים.

<ליאת גור: יתרה מכך, אם ב-2014 קרן בערבות מדינה, קרן ההלוואות לעסקים קטנים ובינוניים, נתנה אשראי בהיקף של שני מיליארד שקל כאשר מתוך זה רק 8% הגיעו לנשים, זה אומר דרשני.

איתן כבל: אוקיי.

<ליאת גור: ובשנה הבאה צריכים להתפרסם נתונים של כמה מהקרן הזאת ניתן לערבים ומזרחים.

<ליאת גור: מילה אחרונה.

<ליאת גור: אנחנו מדברים פה על כשל שוק.

<ליאת גור: אתה יודע, האיחוד האירופי קרא לעניין של הדרת נשים מאשראיmultibillion euro opportunity .

<ליאת גור: יש פה פשוט כשל שוק של פוטנציאל צמיחה שנגרע מהכלכלה הישראלית והחברה הישראלית והמשק, ולכן צריך לטפל בזה ככשל שוק.

איתן כבל: תודה, ליאת, אני מודה לך מאוד.

איתן כבל: מרב שמש, בבקשה.

<מרב שמש: אני מרב שמש, מנהלת היחידה הכלכלית בפיקוח על הבנקים ויועצת למפקחת על הבנקים.

<מרב שמש: אני אתייחס לכמה סוגיות.

<מרב שמש: קודם כול, הנושא של הבטחת היעדר הפליה בשירותים פיננסיים הוא נושא מאוד חשוב מבחינתנו.

<מרב שמש: ואני מדברת על הפליה כמו שאתם התייחסתם – הפליה לערבים, לנשים, למזרחים.

<מרב שמש: זה אחד הנושאים החשובים על סדר היום.

<מרב שמש: אם אנחנו מדברים על נתונים, היחידה לפניות הציבור מטפלת כל שנה בערך ב-5,000 ואפילו יותר פניות.

<מרב שמש: אם נסתכל על פניות שהצטברו בשנים האחרונות, אולי ספורות מהן נוגעות להפליה.

<מרב שמש: כאשר נכנסנו לעובי הקורה וביררנו את הפניות הללו, באותם מקרים ספציפיים לא מצאנו איזושהי סיבה להדרה אלא מצאנו שיקולים עסקיים לגיטימיים.

איתן כבל: כמה אחוזים?

<מרב שמש: פניות בודדות לאורך שנים.

<ליאת גור: כי לא קוראים לזה ככה.

<ליאת גור: יש לנו נתונים - - -

איתן כבל: ליאת, ליאת, ליאת, אני לא רוצה שאף אחד פה יתפרץ, גם כי לוח הזמנים שלנו קצר וגם כי הדוח לא באמת מונח על שולחננו.

איתן כבל: למרות שאנחנו לא זקוקים לו מבחינת התחושה של כל אחד ואחד.

איתן כבל: אבל עזבו את זה, אני לא רוצה עכשיו לפתוח את זה - - -

עבד אל חכים חאג' יחיא: אבל התלונות הן לא קנה מידה; האזרחים הערבים לא פונים, אין להם את המודעות ללכת ולהגיש את התלונות.

עבד אל חכים חאג' יחיא: כך שאי אפשר לבוא ולהגיד "אתם לא מתלוננים אז סימן שלא כואב לכם".

<מרב שמש: אני לא אמרתי את זה - - -

איתן כבל: היא לא אמרה את זה, היא הציגה את העובדה הפשוטה שאומרת ש-5,000 פניות הגיעו לבנק.

עבד אל חכים חאג' יחיא: אבל מבין השורות מובן - - -

איתן כבל: חבר'ה, אני מבקש לא לעשות פרשנות על הדברים שלהם.

עבד אל חכים חאג' יחיא: אם לא צועקים זה לא אומר שלא כואב.

איתן כבל: ברור, בגלל זה אנחנו דנים בזה.

איתן כבל: גברתי, בבקשה.

<מרב שמש: אני אציין שנושא ההוגנות והשקיפות הוא אחד היעדים של הפיקוח על הבנקים.

<מרב שמש: הוא בין שלושת היעדים: יציבות, תחרות, הוגנות ואמון הציבור.

<מרב שמש: נושא ההפליה הוא נושא שאסור על פי חוק, והחוק נותן סעד למי שמתלונן, מבלי שהוא צריך להוכיח נזק.

<מרב שמש: חשוב לציין את זה, כי אנחנו מדברים על דברים שהם פשוטים וברורים לכל מי שיושב כאן.

<מרב שמש: המחקר של פרופ' זליכה לא מונח לפנינו.

<מרב שמש: ברגע שהוא יימסר לנו אנחנו כמובן נרד לעומקו, נבחן את הדברים ונתייחס.

<מרב שמש: כמה נושאים קטנים שאני כן יכולה לדבר עליהם מבחינת נתונים שברשותנו.

<מרב שמש: בשנים האחרונות אנחנו רואים בנקים שנכנסים יותר ויותר למגזר הערבי, ולדעתי זוהי התפתחות חיובית, כי היא גורמת ל - - -

איתן כבל: מרב, ברשותך, עשי לי טובה, אני לא רוצה אמירות מחוזיות.

איתן כבל: אני צריך שתיתני לי את הנתונים.

איתן כבל: זליכה, כבודו במקומו מונח - - -

<לאה ורון: צודקת הגברת גור, הכנסת, ובוודאי ובוודאי בנק ישראל, לא בדיוק זקוקים למחקרים של פרופ' זליכה, עם כל הכבוד.

<מרב שמש: אז אני אתן כמה נתונים בנושא של הסניפים.

<מרב שמש: מאז 2005 מספר הסניפים - - -

איתן כבל: לא, אל תתעסקי עם סניפים.

<מרב שמש: אבל עלו פה - - -

איתן כבל: אבל זה לא מעניין אותי מה הם העלו.

איתן כבל: אני - - -

עבד אל חכים חאג' יחיא: לא סניפים, מחלקות עסקיות.

איתן כבל: חברים, הדיון הוא לא סניפים והם לא זומנו לכאן בגלל סניפים.

איתן כבל: אגב אורחא העלו את העניין הזה, שהוא חשוב לעצמו וגם הובלתי חקיקה בעניין וגם יש לנו חקיקה נוספת, אבל זה לא העניין.

איתן כבל: אני מבקש לעסוק בעניין אחד מאוד ספציפי: נושא ההדרה.

איתן כבל: המחקר, שעוד לא פורסם אבל אני מכיר אותו מקרוב, מדבר על הדרת נשים, ערבים, מזרחים וחרדים אל מול מערכות האשראי הבנקאיות.

איתן כבל: אם יש לכם נתונים, זה מה שאנחנו מבקשים לדעת.

איתן כבל: אם אין אז אין, זה גם בסדר.

<מרב שמש: נתונים על בקשות אשראי, סירוב לאשראי לפי חתכים אתניים בין חרדים, ערבים, נשים, מיעוטים, מזרחים – אין.

<מרב שמש: אני גם לא סבורה שהבנקים מחזיקים חתכים מהסוג הזה.

<מרב שמש: למה כן חשוב לי להגיד משהו לגבי הסניפים?

<מרב שמש: בגלל שהסניף זה איזשהו אמצעי שמאפשר נגישות יותר נוחה לאשראי וגם מאפשר תחרות יותר טובה.

<מרב שמש: והעובדה שביישובים היהודיים וביישובים המעורבים אנחנו רואים סגירות של סניפים ודווקא ביישובים הערביים אנחנו רואים פתיחות של סניפים, זו כן התפתחות שבוודאי משפיעה על מתן אשראי לאוכלוסיות הערביות.

<מרב שמש: בשנה האחרונה נסגרו 27 סניפים ביישובים יהודיים ומעורבים, וביישובים ערביים נפתחו ארבעה סניפים.

<מרב שמש: אני אגיד עוד דבר - - -

איתן כבל: אני ראיתי את הנתונים האלה, אבל הרי הכול יחסי.

איתן כבל: כשאתה עולה מאחד לארבעה, זה באמת פי ארבעה.

<מרב שמש: אני מסכימה.

<מרב שמש: אבל יש עוד שתי נקודות שאני רוצה להעלות.

<מרב שמש: קודם כול, יש נושאים שבהם קיימים קשיים אובייקטיביים במתן אשראי.

<מרב שמש: למשל, בנושא של האשראי בדיור אנחנו יודעים שקיימות בעיות - - -

איתן כבל: במגזר הערבי בכלל לא נותנים להם לבנות, אז הם בכלל לא צריכים משכנתא.

<מרב שמש: במגזר הערבי יש למשל בעיות בנושא של שעבוד, ולכן בנושאים כאלה אנחנו חושבים שבאמת יש מקום שהמדינה תבוא ותיכנס - - -

עבד אל חכים חאג' יחיא: הנכסים שלנו, הערך שלהם לשעבוד הוא אפס.

עבד אל חכים חאג' יחיא: זו אחת הבעיות.

<מרב שמש: זו אחת הבעיות, ולדעתנו המדינה צריכה לקחת את זה על עצמה ולטפל בזה.

עבד אל חכים חאג' יחיא: מה זה לטפל?

עבד אל חכים חאג' יחיא: הבית שלי יושב על מגרש שהערך שלו הוא יותר ממיליון שקל, אבל כשאני בא לשעבד אותו הוא אפס.

<מרב שמש: חבר הכנסת חאג', חלק גדול מהנושאים הם לא נושאים שמונחים לפתחה את המערכת הבנקאית.

<מרב שמש: חלק גדול מהנושאים – שעבוד, ביטחונות - - -

איתן כבל: מרב יקירה, אני מתנצל, אני רוצה להגיד בזהירות ובכבוד שלא השכלת אותנו.

איתן כבל: כל אשר את אומרת זה בסדר, אין לי תלונות, אבל זה לרחף מעל הבעיה בלי לגעת בה.

איתן כבל: תראו, אמנם אני מכיר את המחקר וגם הייתי שותף לפאנל שעסק בו, אבל זה לא יהיה נכון מצדי להציג מסקנות על משהו שלא ראיתם ואתם לא יכולים להתייחס אליו.

איתן כבל: אנחנו קיימנו את הדיון הזה, וההתייחסות של חברי הכנסת רק מעידה כמה העניין הזה הוא ברמת תסיסה מאוד גבוהה.

איתן כבל: עודדה, אני אומר את זה גם לך, כמי שאמונה על העניין הזה בפיקוח על הבנקים ומכירה אותו.

איתן כבל: יש פה שאלות שאני מציע לכם להיערך אליהן, כי התחושה הציבורית היא מאוד לא פשוטה, בוודאי ובוודאי לנוכח כל האירועים האחרונים שקורים, שבגינם גם מוקמת ועדת חקירה פרלמנטרית.

איתן כבל: אני מודה לכם, הישיבה נעולה.